Yorgen Fenech, akkużat bl-assassinju tal-ġurnalista Daphne Caruana Galizia, xtara propjetà ta' €8 miljun f'Pariġi. Hu kie ġie arrestat f'Novembru tal-2019 fil-yacht marina ta' Portomaso hekk kif kien se jitlaq minn Malta bil-jott tiegħu. Newsbook.com.mt għandu informazzjoni li Fenech, li se jkun qed jgħaddi ġuri b'rabta mal-assassinju ta' Daphne Caruana Galizia, informa nutar ħabib tiegħu dwar il-propjetà li xtara. Skont l-informazzjoni li waslet għand din il-kamra tal-aħbarijiet Fenech kien infurmah fit-2 ta' Novembru tal-2019. Il-Ġimgħa, fil-Qorti, is-Supretendent Keith Arnaud qal li jiem qabel ġie arrestat, Fenech kien iddiskuta pjan biex ikun jista' jaħrab bil-baħar, staqsa kif jista' jagħmel biex joħroġ mill-pajjiż b'mod diskret mill-ajruport billi juża l-ajruplan privat tiegħu u kif kien għamel arranġamenti biex jikri dar fi Franza u li kellha titħallas bi flus kontanti u mingħajr ma jidhru dokumenti. L-AĠ jitlob li Yorgen Fenech jeħel għomru l-ħabs Newsbook.com.mt jista' jiżvela li Fenech kien għadda messaġġ lin-nutar ħabib tiegħu li jgħid: "Xtrajt id-dar għal €8 miljuni imma se tiġi tiswini tnejn oħra." Bin-nutar iwieġbu billi staqsieh jekk il-propjetà hix f'Londra b'Fenech irrisponda "Le Pariġi….Londra trasparenti." €50,000 fi flus kontanti Qabel ġie arrestat Fenech ta spiss kien isiefer lejn Franza fejn hemm għandu wkoll negozju fosthom lukanda u numru ta' stalel fejn iżomm iż-żwiemel tat-tiġrija. Il-Grupp Tumas, li l-kap eżekuttiv tiegħu kien Yorgen Fenech, għandu l-lukanda Évian-Les-Bains Hilton fin-naħa ta' fuq ta' Franza. F'din il-lukanda kien ġew ospitati l-eks Prim Ministru Joseph Muscat u l-Ministru attwali tal-Ġustizzja Edward Zammit Lewis. Il-vaganza ta' Muscat fil-lukanda ta' Fenech mħallsa permezz ta' Eurochange – rapport Newsbook.com.mt hu infurmat li fi Frar tal-2019, jiem qabel ma siefer lejn Pariġi, Fenech staqsa liċ-Chief Operations Officer ta' Tumas Gaming, Patrick Demanuele biex itih €50,000 fi flus kontanti. Ftit tal-jiem wara, Fenech għadda messaġġ lil Demanuele, meta hu kien għadu Pariġi, biex jgħidlu li għandu bżonn aktar flus. Fenech kien issuġerixxa biex il-flus jingħaddewlu permezz tal-Western Union, Revolut jew DHL iżda Demanuele wissih li jekk jagħmel hekk hu ftit riskjuż. Din il-kamra tal-aħbarijiet tinsab infurmata li Fenech kien staqsa lil Demanuele biex jiġbor €100,000 mingħand il-mara tiegħu. Għalkemm mhux ċar kemm ingħaddew flus, Fenech u Demanuele qablu li l-flus li jingħaddew f'Pariġi minn Demanuele nnifsu. Newsbook.com.mt hu infurmat ukoll li f'April tal-istess sena, Fenech talab lil Demanuele €200,000 f'karti tal-€200. Yorgen Fenech u Franza F'chats li ġew ippreżentati fil-Qorti mill-Prosekuzzjoni, iz-ziju ta' Yorgen Fenech, Ray issuġerixxa n-Normandija, fejn jista' jikri dar. Fiċ-chats li jmorru lura għal Novembru tal-2019, Fenech u żijuh iddiskutew pjan li bih Yorgen Fenech kien se jaħrab lejn in-Normandija u qabel kien se jkollu jgħaddi minn Nizza. Newsbook.com.mt jinsab infurmat ukoll li f'Ġunju tal-2019, Fenech kien f'Pariġi u staqsa persuna li jaf biex jibgħatlu ammont ta' flus kontanti u li dawn il-flus kellhom jgħaddu permezz ta' persuna li t-tnejn li huma kienu jafu. F'messaġġ, Yorgen Fenech kien staqsa persuna li tmexxi ċentru għat-taħriġ taż-żwiemel fin-Normandija jekk hux qed jużaw il-flus kontanti u jekk iva "jgħaddi ftit ma' Fabrice biex jgħaddijhom lil Vincienne." Fl-2020, l-Uffiċċju tal-Prosekutur Finanzjarju Nazzjonali ta' Franza kien fetaħ investigazzjoni biex jiddetermina jekk flus mill-assi ta' Yorgen Fenech fil-pajjiż intużawx biex jiffinanzjaw l-assassinju tal-ġurnalista Daphne Caruana Galizia. L-ilment kien tressaq minn ulied Daphne u żewġha, kif ukoll Reporters Without Borders, organizzazzjoni tal-ġurnalisti li tiġġieled għal-libertà tal-espressjoni. L-ilment sar f'Diċembru tal-2019 b'rabta ma' "kompliċità fl-assassinju" u "korruzzjoni." Tinfetaħ investigazzjoni fuq Yorgen Fenech fi Franza .td_uid_3_61223e679b966_rand.td-a-rec-img{text-align:left}.td_uid_3_61223e679b966_rand.td-a-rec-img img{margin:0 auto 0 0}